Diari Oficial de la Generalitat Valenciana


Sumari del DOGV 5112, del 11-10-2005 (2005/11749)

ACORD de 2 de setembre de 2005, del Consell de la Generalitat, per la qual s'autoritza una transferència de crèdit entre diferents línies del capítol IV, «Transferències corrents», del subprograma 322.52, «Formació professional ocupacional i contínua». Exp. 31.015/05.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11184


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 2 de setembre de 2005, del Consell de la Generalitat, per la qual s'autoritza una transferència de crèdit entre diferents línies del capítol IV, «Transferències corrents», del subprograma 322.52, «Formació professional ocupacional i contínua». Exp. 31.015/05. [2005/X11144]
  
El Consell de la Generalitat, en la reunió del dia 2 de setembre de 2005, va adoptar l'acord següent:
  
El dia 22 de novembre de 2004 es va firmar un Conveni de Col·laboració la vigència del qual s'estenia fins al 31 de desembre de 2005, entre el SERVEF, l'Associació d'Investigació de les Indústries de la Construcció (AIDICO) i la Confederació d'Organitzacions Empresarials de la Comunitat Valenciana (CIERVAL), per a la millora de la formació en el sector de la construcció, d'acord amb el qual AIDICO i CIERVAL havien de desenvolupar al llarg dels dos exercicis una sèrie d'actuacions que s'estipulaven en el Conveni; el SERVEF, per la seua banda, es comprometia a finançar els costos inherents a l'execució d'aquestes accions fins a un màxim de 263.080 € .
  
Atés que l'exercici està avançant, i considerant la possibilitat de no poder dur a terme les accions previstes per a 2004, el Consell de la Generalitat va acordar amb data 23 de desembre aprovar un Protocol Addicional a l'esmentat Conveni, subscrit el 27 de desembre de 2004, que possibilitara una justificació parcial de les citades actuacions.
  
Al tancament de l'exercici 2004 han quedat pendents obligacions amb AIDICO per un import de 80.000 € que és necessari atendre a càrrec del pressupost de 2005, ja que la despesa compromesa no ha sigut incorporada com a romanent.
  
A més, AIDICO no va poder desenvolupar totes les etapes previstes per a l'exercici 2004 i que tenien la seua continuïtat en l'exercici 2005, raó per la qual, a fi de facilitar l'execució total de l'esmentat Conveni, es planteja incrementar en 80.000 euros l'anualitat pressupostada per a aquest exercici 2005 per a completar el finançament de les fases no realitzades en 2004, tenint en compte que aquest reajustament en l'execució de les anualitats no incrementa l'import màxim que cal finançar, fixat en el Conveni subscrit.
  
El finançament de l'increment en la dotació de la línia nominativa T5641, «Conveni AIDICO/CIERVAL» en 160.000 euros, que permeta atendre tant les obligacions pendents com les accions no realitzades en 2004, s'efectuarà minorant el crèdit de la línia genèrica T0933, «Formació Professional a la mida de les empreses», en el mateix import, en la mesura que les previsions d'execució permet disposar d'aquesta quantitat.
  
Per tot això, de conformitat amb el que preveuen els articles 32 i 33 del text Refós de la Llei d'Hisenda Pública de la Generalitat; els articles 17 i 18 de la Llei 14/2004, de Pressupostos de la Generalitat per a l'exercici 2005, i a proposta del conseller d'Economia, Hisenda i Ocupació, el Consell de la Generalitat
  
ACORDA
  
Primer
  
S'autoritza la minoració de la dotació de la línia T0933, «Formació Professional a la mida de les empreses», del capítol IV, «Transferències corrents», del subprograma 322.52, «Formació Professional Ocupacional i Contínua», en 160.000. euros.
  
Segon
  
S'autoritza l'increment de la dotació de la línia T5641, «Conveni AIDICO/CIERVAL», del capítol IV,«Transferències corrents», del subprograma 322.52, «Formació Professional Ocupacional i Contínua», en 160.000. euros.
  
Aplicacions pressupostàries que disminueixen: Import:
  
55.38.95909.2 Línia T0933 € 160.000,00 euros
  
Aplicacions pressupostàries que augmenten: Import:
  
23.79.77367.5 Línia T5641 + 160.000,00 euros
  
València, 2 de setembre de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT